Figen Yüksekdağ
Figen Yüksekdağ Şenoğlu (jdb. 10ê nîsana 1971ê li Edene), rojnamevan û siyasetmedareke bi eslê xwe tirk e ku di navbera salên 2014e û 2017an de bi Selahattin Demirtaş re wekê hevserokê Partiya Demokratîk a Gelan hevserokatî kiriye. Figen Yüksekdağ ji sala 2015an heta sala 2017an ji bo heyamên 25 û 26 li Bakurê Kurdistanê wekê parlamentera Wanê hatiye hilbijartin. Figen Yüksekdağ di sala 1971an de li bajarê Edenê ji dayik bûye û di temenê ciwan de dest bi siyasetê kiriye. Gelek salan bi pirsgirêkên mafên jinan re eleqedar bûye. Figen Yüksekdağ wekî endamê desteya redaksiyona rojnameya Atılım xebitî û di kovara Sosyalîst a Jinan de karê nivîsariyê kir û di heman demê de serokatiya Partiya Sosyalîst a Bindestan (ESP) dikir. Fîgen Yuksekdag di Hezîrana 2014an de di kongreya Partiya Demokratîk a Gelan HDPê de wekî hevserokê partiyê hate hilbijartin.